Eg vil igjen takke for svaret. Eg prøvde litt for moro skuld å ringe Opplysninga og be om nummeret til Regjeringa. Det tok dei omtrent åtte sekundar å seie at det er 22 24 90 90. Det verkar som om dette kanskje er eit bevis på at det er lettare å få Opplysninga 1881 til å seie noko konkret om Regjeringa, enn det er å få Regjeringa til å seie noko konkret om 1881. Men litt tilbake til der eg var. Eg føler ei usikkerheit her, for samstundes som vi får utsegner frå styremøtet i Nordland Arbeidarparti, der statsråd Eriksen sjølv var til stades, der ein ber Regjeringa sikre framleis offentleg eigarskap, oppfattar eg statsråden slik at han no ikkje i det heile vil gi signal om eller blande seg inn i styret sine avgjerder. Når det gjeld signal, viser eg til det første spørsmålet som statsråden fekk tidlegare i dag. Kan eg få bekrefta dette?